Document ID: 32009D0600

KOMISIJAS LĒMUMS
(2009. gada 5. augusts),
ar ko groza Lēmumu 2003/467/EK attiecībā uz atsevišķu dalībvalstu un to reģionu pasludināšanu par oficiāli brīviem no govju brucelozes
(izziņots ar dokumenta numuru C(2009) 6086)
(Dokuments attiecas uz EEZ)
(2009/600/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās A pielikuma II daļas 7. punktu,
tā kā:
(1)
Direktīvā 64/432/EEK ir noteikts, ka dalībvalsti vai dalībvalsts daļu var atzīt par oficiāli brīvu no govju brucelozes attiecībā uz liellopu ganāmpulkiem, ja ir ievēroti minētajā direktīvā paredzētie konkrētie nosacījumi.
(2)
Saraksti ar dalībvalstīm un to reģioniem, kuri pasludināti par brīviem no govju brucelozes, ir iekļauti Komisijas 2003. gada 23. jūnija Lēmumā 2003/467/EK, ar ko nosaka no tuberkulozes, brucelozes un govju enzootiskās leikozes oficiāli brīvu statusu dažām dalībvalstīm un dalībvalstu reģioniem attiecībā uz liellopu ganāmpulkiem (2).
(3)
Īrija un Polija attiecībā uz visu to teritoriju iesniedza Komisijai dokumentus, kas pierāda atbilstību attiecīgajiem Direktīvā 64/432/EEK paredzētajiem nosacījumiem, lai šīs dalībvalstis varētu atzīt par oficiāli brīvām no govju brucelozes.
(4)
Pēc Īrijas un Polijas iesniegto dokumentu izvērtēšanas visa šo dalībvalstu teritorija ir jāatzīst par oficiāli brīvu no govju brucelozes.
(5)
Portugāle attiecībā uz Fajalas salu un Santamarijas salu Azoru salu autonomajā apgabalā iesniedza Komisijai dokumentus, kas pierāda atbilstību attiecīgajiem Direktīvā 64/432/EEK paredzētajiem nosacījumiem, lai šīs salas varētu atzīt par Portugāles reģioniem, kas oficiāli brīvi no govju brucelozes.
(6)
Turklāt Spānija attiecībā uz Santakrusas de Tenerifes un Laspalmasas provinci Spānijā iesniedza Komisijai dokumentus, kas pierāda atbilstību attiecīgajiem Direktīvā 64/432/EEK paredzētajiem nosacījumiem, lai šīs provinces varētu atzīt par Spānijas reģioniem, kas oficiāli brīvi no govju brucelozes.
(7)
Pēc Portugāles un Spānijas iesniegto dokumentu izvērtēšanas attiecīgās salas un provinces jāatzīst par šo dalībvalstu reģioniem, kas oficiāli brīvi no govju brucelozes.
(8)
Tāpēc attiecīgi jāgroza Lēmums 2003/467/EK.
(9)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/467/EK II pielikumu groza saskaņā ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2009. gada 5. augustā

Labels: 0
18
19
6